CHIHULA 6
Vyuma Muka Yahanjikile Chimweza Mbimbiliya Hali Meshiya?
UPOLOFWETO
“Ove Mbetelema Efwalata, . . . muli ove mukiko namukafuma mwangana uze mwakanguyulila vaIsalele.”
OMU WATESELEMO
“Jino omu alingile Yesu nasemuka lyehi kuMbetelema yakuYuleya hamakumbi amwangana Helote, kuYelusalema kwejile vaka-kuzachisa vatanganyika kufuma kuMututuko.”
UPOLOFWETO
“Vali nakulipangila mwavomwavo uvwalo wami, kaha vali nakuzachisa tutachikijilo hakulipangila uvwalo wami.”
OMU WATESELEMO
“Jino omu valingile maswalale vanapapalila lyehi Yesu hachitondo, vambachile uvwalo wenyi wahelu, vaupangile muvihanda viwana . . . Oloze uvwalo wamukachi kawapwile namungundoko, mwomwo vautungile chakuzeneka mungundo kufuma kushingo mbwe nakwishi. Ngocho valihanjikishile mwavomwavo ngwavo: ‘Kanda tuupulako, oloze tuzachisenu tutachikijilo tumone ou mwaumbata.’”
UPOLOFWETO
“Eji kulamanga vifuwa vyenyi vyosena. Kakweshi chifuwa numba chimwe vanahokolako.”
OMU WATESELEMO
“Hakuheta hali Yesu, vamumwene nafu lyehi, ngocho kavahokwele mahinji enyiko.”
UPOLOFWETO
“Vamutuvile mwomwo yavilinga vyetu vyakuzombwojoka jishimbi.”
OMU WATESELEMO
“Jino umwe hali vaze maswalale amutuvile likunga kuluhachi, kaha hahaze vene kwalovokele manyinga nameya.”
UPOLOFWETO
“Vanguhanyine fweto yami, jimbongo japalata 30.”
OMU WATESELEMO
“Umwe hali vaze 12 uze vavuluka ngwavo, Yuta Isakalyote, ayile kuli vapilishitu vavakulwane nakwamba ngwenyi: ‘Namunguhana ika mangana ngumusolole kuli enu?’ Vakiko vamufwelelesele kumuhana jimbongo japalata 30.”
cjk_Latn cjk_Latn cjk_Latn umb_Latn lug_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn lug_Latn cjk_Latn